Αντονέλλο ντα Μεσσίνα

Ο **Αντονέλλο ντα Μεσσίνα** ή Αντονέλλο της Μεσσήνης (ιταλ.: *Antonello da Messina*, 1430 - Φεβρουάριος 1479) ήταν Ιταλός ζωγράφος από τη Μεσσήνη της Σικελίας, κατά τη διάρκεια της Ιταλικής Αναγέννησης.

## Βιογραφία
Γεννήθηκε στη Μεσσήνη της Σικελίας και εργάσθηκε εκεί καθώς και σε άλλες πόλεις, όπως στη Βενετία κατά την περίοδο 1430-1478. Από νεαρή ηλικία μυήθηκε στη καλλιτεχνία από τον πατέρα του, που ήταν γλύπτης, και αναδείχθηκε ζωγράφος όταν πρώτος ζωγράφισε τη σημαία της πατρίδας του Μεσσήνης και της απέναντι πόλεως Ρηγίου (Ρέτζιο). Αργότερα πήγε στη Νεάπολη όπου εκεί επηρεάσθηκε από τη μελέτη της φλαμανδικής ζωγραφικής μαθαίνοντας τα μυστικά της ελαιογραφίας που τότε εισήχθη στην Ιταλία από τους Φλαμανδούς.

Συνδυάζοντας έτσι την ιταλική αυστηρότητα του σχεδίου με τα λαμπρά χρώματα της φλαμανδικής τεχνοτροπίας δημιούργησε πλείστα έργα που διατηρούνται και εκτίθενται σήμερα στα διάφορα μουσεία κυρίως της Ευρώπης εκτιμώμενα ιδιαίτερα τα προσωπογραφικά του για την εκφραστικότητα των προσώπων, την απλότητα και ακρίβεια των γραμμών, καθώς και για τη διαφάνεια και ένταση των χρωματισμών.
## Τα έργα του και οι επιρροές του
Ο Αντονέλλο άσκησε μεγάλη επιρροή στην ιταλική ζωγραφική ιδίως στη Σχολή της Βενετίας. Από τα καλλίτερα γνωστά του έργα είναι: ο "Κοντοτιέρος" (Μουσείο του Λούβρου), η "Προσωπογραφία" (Μουσείο του Βερολίνου), το "Σώμα του Χριστού" (Μουσείο της Βιέννης), ο "Άγιος Ιερώνυμος" (Μουσείο του Λονδίνου), ο "Άγιος Σεβαστιανός" (Μουσείο της Δρέσδης) κ.ά.

## Επιλογή έργων


File:Antonello_da_Messina_026.jpg|*Σταύρωση*, 1465, Σιμπίου (Ρουμανία), Muzeul Brukenthal
File:Antonello_da_messina,_madonna_salting.jpg|*Παρθένος και Βρέφος (Madonna Salting)*, 1471, Λονδίνο Εθνική Πινακοθήκη
File:Antonello_da_Messina_-_Die_Maria_der_Verkündigung_1473.JPG|*Η Παρθένος του Ευαγγελισμού*, 1474, Μόναχο, Παλαιά Πινακοθήκη
File:Antonello_da_Messina_-_St_Jerome_in_his_study_-_National_Gallery_London.jpg|*Ο Άγιος Ιερώνυμος στο σπουδαστήριό του*, 1475, Λονδίνο, Εθνική Πινακοθήκη
File:Antonello da Messina - Portrait of a Man (Il Condottiere) cleaned version.jpg|*Ο κοντοττιέρος*, 1475, Παρίσι, Μουσείο του Λούβρου
File:Antonello_da_Messina_-_San_Cassiano_Altar_-_WGA0743.jpg|*Εικόνα βωμού του San Cassiano *, 1476, Βιέννη, Μουσείο Ιστορίας της Τέχνης
File:Antonello_da_Messina_061.jpg|*Salvator mundi - Ο Σωτήρας του Κόσμου)*,  1475, Λονδίνο, Εθνική Πινακοθήκη
File:Antonello_da_Messina_-_Virgin_Annunciate_-_Galleria_Regionale_della_Sicilia,_Palermo.jpg|*Η Παρθένος του Ευαγγελισμού*, 1476, Παλέρμο, Galleria Regionale della Sicilia
File:Cristo_muerto,_sostenido_por_un_ángel_(Antonello_da_Messina).jpg|*Ο Χριστός νεκρός υποβασταζόμενος από έναν άγγελο *, 1478, Μαδρίτη, Μουσείο του Πράδο
File:Antonello_da_Messina_-_St._Sebastian_-_Google_Art_Project.jpg|*Το μαρτύριο του Αγίου Σεβαστιανού*, 1479, Δρέσδη, Πινακοθήκη των Παλαιών Δασκάλων


## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφία

* Giorgio Vasari, *Le vite de' più eccellenti pittori, scultori, e architettori*, 1550 (Τζόρτζιο Βαζάρι, *Οι βίοι των εξοχοτέρων ζωγράφων, γλυπτών και αρχιτεκτόνων* -αποσπασματική ελληνική μετάφραση από τον Στέλιο Λυδάκη, "Κανάκης", 1995)

Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης